《送徐咏亭舅氏之官吴中 其一》
清代·钱宝廉

人生百寒暑，能经几离别。一别动十年，四十去如瞥。

甥舅若昆动，稚齿相蛩蟨。镫唇复砚尾，情境入梦咽。

去年京洛来，素衣泪痕湿。今年向苕霅，荆树骇摧折。

母氏鲜兄弟，门祚惧衰苶。努力加餐饭，无为百忧结。

作者简介：（?—1881）浙江嘉善人，榜名钱鋑，字湘吟。道光三十年进士，官编修，历刑部侍郎、吏部侍郎。诗从容和雅。